Alter Ego Media

Η **Alter Ego Media Α.Ε.** (Alter Ego Επιχείρηση Μέσων Μαζικής Ενημέρωσης Α.Ε.) είναι όμιλος μέσων μαζικής ενημέρωσης στην Ελλάδα. Ιδρύθηκε στις 23 Ιουνίου 2016 από τον Βαγγέλη Μαρινάκη και εδρεύει στην Καλλιθέα.

## Ιστορία
Στις 31 Μαΐου του 2017, η Alter Ego Media πλειοδότησε στην ομάδα ενεργητικού β' της ΔΟΛ Α.Ε., η οποία περιλάμβανε την ενημερωτική ιστοσελίδα in.gr, το σήμα και το αρχείο των εφημερίδων «Το Βήμα» και «Τα Νέα» (οι οποίες επανακυκλοφόρησαν) και το 22.11% των μετοχών, που κατείχε στην Τηλέτυπος Α.Ε. η οποία ήταν ιδρύτρια και διαχειρίστρια εταιρεία του τηλεοπτικού σταθμού Mega από το 1989.

Την 1η Νοεμβρίου 2019, η Alter Ego Media πλειοδότησε στην ομάδα ενεργητικού β' της Τηλέτυπος Α.Ε., η οποία περιλάμβανε την ταινιοθήκη και το σήμα του τηλεοπτικού σταθμού Mega επαναφέροντάς το σε λειτουργία από τον Φεβρουάριο του 2020.

Τον Σεπτέμβριο του 2021, η Alter Ego Media αγόρασε το 100% της εταιρείας περιορισμένης ευθύνης «Νέο Ραδιόφωνο των Δημοσιογράφων» ιδιοκτήτριας του ραδιοφωνικού σταθμού *Θέμα FM 104.6* (πρώην *Action FM*), από το Action 24 (50%) και το Πρώτο Θέμα (50%) μετατρέποντας τον σταθμό και την εταιρεία σε My Radio. Η ΕΠΕ συστάθηκε το 2007 ως «Αθηναϊκές Ραδιοφωνικές Επιχειρήσεις» από τον Παναγιώτη Κωστάκη (ιδιοκτήτης του Kiss 92.9 και του Atlantis FM - Rebel 105.2) αγοράζοντας από τον Κυριάκο Καρτελιά τον Σοκ FM 104.8 - Athens Shock Radio 104.6 για να τον μετατρέψει σε Hot FM. Το ποσοστό του μεταβλήθηκε την διετία 2016-2017 με την έλευση των δύο παραπάνω μέσων ενημέρωσης μέχρι την αποχώρηση του το 2021 έπειτα από πώληση μεριδίων.

Το Μάιο του 2022, η Alter Ego Media δημιούργησε μια νέα θυγατρική εταιρεία, την Digital Go, την οποία μετονόμασε τον Σεπτέμβριο του 2023, σε More Media, που περιλαμβάνει ψηφιακά και έντυπα μέσα.

Σύμφωνα με τα τελευταία στοιχεία της Nielsen, το Mega ήταν το πρώτο σε τηλεθέαση κανάλι το 2023.

Τον Αύγουστο του 2023, η Alter Ego Media ξεκίνησε το CityHub, ένα πρωτοπόρο εγχείρημα για ζητήματα που απασχολούν έντονα την καθημερινότητα των πολιτών στην πόλη και την περιφέρειά τους.

Τον Ιανουάριο του 2025, η Alter Ego Media εντάχθηκε στην κύρια αγορά του Χρηματιστηρίου Αθηνών μεταβάλλοντας το ποσοστό του ιδρυτή και ιδιοκτήτη της εταιρείας στο 75%.

Τον Ιούλιο του 2025, η Alter Ego Media εξαγόρασε το 100% των εταιρειών *Newsit Ε.Π.Ε. Εφαρμογές Διαδικτύου* (Newsit, Zappit, Iatropedia, Onalert και Perpetual) και *TLife Εφαρμογές Διαδικτύου Α.Ε.* (TLife) με ιδρυτές και αρχικούς ιδιοκτήτες τους Νίκο Ευαγγελάτο και Τατιάνα Στεφανίδου οι οποίοι παραμένουν στη διεύθυνση των δύο εταιρειών για τουλάχιστον πέντε χρόνια.

Το Μάρτιο του 2026, η Alter Ego Media εξαγόρασε το 33,3% της *Antenna Greece Support Services* (ANT1 Plus) με σκοπό την περαιτέρω ανάπτυξη της over-the-top υπηρεσίας που ξεκίνησε και διατηρεί ο Όμιλος Antenna από το 2022.

### Ψηφιακά μέσα
Τα ψηφιακά μέσα της More Media είναι:

*Το site vita.gr
*Το site imommy.gr
*Το site diakopes.gr
*Το site ellinikikouzina.gr
*Το site argiro.gr

### Έντυπα μέσα
Τα έντυπα μέσα της More Media, τα οποία κυκλοφορούν με «Το Βήμα της Κυριακής» είναι:

*Ελληνική Κουζίνα
*Διακοπές
*Wine Guru
*Grace

Στις 4 Μαρτίου 2024, η Alter Ego Media απέκτησε μέσω δημόσιου πλειστηριασμού, που διενεργήθηκε στο Πρωτοδικείο Αθηνών, τα εμπορικά σήματα «Ελευθεροτυπία», «Κυριακάτικη Ελευθεροτυπία» και www.enet.gr της πρώην εταιρείας *Χ.Κ. Τεγόπουλος Εκδόσεις Α.Ε.* τα οποία πουληθήκανε στη νεοσυσταθείσα από τις 22 Οκτωβρίου της ίδιας χρονιάς *Ελευθεροτυπία Μονοπρόσωπη Α.Ε.* η οποία θα αναλάβει την εκ νέου έκδοση της ομότιτλης εφημερίδας.

## Στόχος
Ο στόχος της Alter Ego Media, όπως αναφέρεται κατά την ανακοίνωση της συνεργασίας της εφημερίδας της «Το Βήμα» με την εκδοτική εταιρεία της «The Wall Street Journal», είναι να προσφέρει στους αναγνώστες της πρόσβαση σε υψηλής ποιότητας δημοσιογραφική ανάλυση με όσο το δυνατόν καλύτερο και εγκυρότερο περιεχόμενο, το οποίο θα ανανεώνεται συνεχώς.

Αυτός ο στόχος διαφαίνεται και από την θυγατρική εταιρεία του ομίλου, την More Media, η οποία θέλει να συμβάλλει στην παραγωγή υψηλής ποιότητας περιεχομένου σε όλους τους τομείς της αγοράς, με ολιστική 360° λογική και άξονα την omni-channel στρατηγική, σε έντυπες και ψηφιακές μορφές.

## Υπηρεσίες
### Broadcasting
*Mega Channel
*MegaNews
*MyRadio 104.6
*Megaplay
*Mega Cosmos
*Megatv.com

### Publishing
*Το Βήμα
*Τα Νέα
*ΒΗΜΑgazino
*Vita
*Grace
*Διακοπές
*Ελληνική Κουζίνα
*Wine Guru
*Sixty
*in.gr
*Newsit.gr
*Tlife.gr
*Zappit.gr
*Onalert.gr
*Perpetual.gr
*Iatropedia.gr
*Tovima.gr
*Tanea.gr
*Ot.gr
*Vita.gr
*Argiro.gr
*Cityhub
*Imommy.gr
*Diakopes.gr

### Content
*Maestro
*Σιωπηλός δρόμος
*Milky Way
*Η Σιωπηλή Νόσος: Διαβήτης Τύπου 2
*Famagusta

## Ιδιοκτησία
Βασικός μέτοχος (75%) είναι ο εφοπλιστής και επιχειρηματίας, Βαγγέλης Μαρινάκης. Διευθύνων σύμβουλος είναι ο Γιάννης Βρέντζος.

## Παραπομπές


## Εξωτερικοί σύνδεσμοι
*Alter Ego Media

Κατηγορία:Όμιλος Alter Ego Media